
Klassi täituvuse piirnormi kehtestamine
Narva 6. Koolis
1. Asjaolud ja menetluse käik.

Narva 6. Kool on Narva linna munitsipaalasutus, mis loob võimalused põhi- ning üldkeskhariduse omandamiseks. Põhikoolis on 1.-9. klass, gümnaasiumis on 10.-12. klass.

Narva Linnavalitsuse Kultuuriosakonda laekus Narva 6. Kooli direktori 14.09.2009. a taotlus nr 2.1-14/16 palvega lubada klassi täituvuse ülemise piirnormi suurendamist asutuse üksikutes klassides. Klasside täituvuse ülemise piirnormide suurendamine on heakskiidetud Narva 6. Kooli hoolekogu poolt 10.09.2009. a istungil. Sotsiaalministri 29.08.2003. a määrusega nr 109 „Tervisekaitsenõuded koolidele“ § 4 punktiga 3 sätestatut täidetakse muudatuste tegemisel.
2. Õiguslikud alused.

Vastavalt põhikooli- ja gümnaasiumiseaduse § 25 lõikele 1 klassi täituvuse ülemine piirnorm on põhikooliastmes 24 õpilast. Vastavalt põhikooli- ja gümnaasiumiseaduse § 25 lõikele 1² võib kooli pidaja direktori ettepanekul ning hoolekogu nõusolekul kehtestada seaduse § 25 lõikega 1 sätestatud piirnormist suurema klassi täituvuse ülemise piirnormi.
Narva Linnavolikogu 16.08.2007. a määruse nr 30 kohaselt delegeeris Narva Linnavolikogu põhikooli-ja gümnaasiumiseaduse § 25 lõikega 12 ettenähtud küsimuse lahendamise Narva Linnavalitsusele.
3. Otsus.

3.1 Kehtestada 5.a klassi täituvuse ülemiseks piirnormiks Narva 6. Koolis 29 õpilast.

3.2 Kehtestada 6.a klassi täituvuse ülemiseks piirnormiks Narva 6. Koolis 28 õpilast.

3.3 Kehtestada 9.a klassi täituvuse ülemiseks piirnormiks Narva 6. Koolis 27 õpilast.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

